**Nekustamo īpašumu pārvalde**

“Mežsaimniecība”, Silva, Launkalnes pagasts, Smiltenes novads, LV-4729,

tālrunis 64781532, e-pasts: lvm@lvm.lv

Launkalnes pagastā, Smiltenes novadā

**DATUMU SKATĪT DOKUMENTA PARAKSTA LAIKA ZĪMOGĀ**

**REĢISTRĀCIJAS NUMURU SKATĪT DOKUMENTA PIELIKUMĀ**

Riigimetsa Majandamise Keskus

Moisa 3, Sagadi kula, Haljala vald,

Laane-Viruma

e-pasts:<kaspar.murumets@rmk.ee>

Par meža zemes un infrastruktūras izmantošanu

koksnes kustībai Valkas pagastā

AS „Latvijas valsts meži” (turpmāk - LVM) ir izskatīts Riigimetsa Majandamise Keskus, reģ. Nr. 70004459, pārstāvja Kaspar Murumetsa 2023.gada 12.janvāra Iesniegums (*iesnieguma ID Nr.* 2023\_AV\_KK\_7687*)* par LVM apsaimniekošanā esošas zemes un meža infrastruktūras objektu, tsk. meža autoceļu izmantošanu personas kokmateriālu izvešanai **2000** m3 apjomā no īpašuma “Valsts robežjoslas zeme” kadastra apz.94880010041, kas atrodas Valkas novada Valkas pagastā.

**LVM akceptē** tās apsaimniekošanā esošas zemes un meža infrastruktūras objektu, tsk. meža autoceļu izmantošanu ar cirsmas izstrādi saistīto darbību veikšanai laika posmā no **2023.gada 20.janvāra līdz 2023.gada 31.martam** (turpmāk - Darbība) ievērojot šādus nosacījumus:

Darbība plānota LVM Austrumvidzemes reģions, Ērģemes meža iecirknis, 101. kvartālu apgabala **265., 266., 274., 275., 276. un 277.kvartāla** teritorijā, atbilstoši pielikumā norādītajai darbības izvietojuma shēmai:

1. kokmateriālu krautuves izvietošanai: **(1) 275.kvartāla 18.nog. un (2) 276.kvartāla 26.nog.**
2. kokmateriālu pievešanai uz krautuvi: **1.** **265./266. un 274./275.kvartāla stiga;**

**2. 277.un 276.kvartāla dab.brauktuve** ;

1. kokmateriālu izvešanai no augšgala krautuves un transportēšanai:  **LVM meža autoceļš “Māzikas ceļš” un “Aizpures ceļš”**

**LVM kontaktpersonas:**

|  |  |
| --- | --- |
| **Mežkopis Gatis Cukmacis**  Tālruņa Nr. 25431383  e-pasts: [g.cukmacis@lvm.lv](mailto:g.cukmacis@lvm.lv) | **Meža Infrastruktūras** **speciālists**  **Jānis Mālkalns**  Tālruņa Nr. 27831391  e-pasts: [j.malkalns@lvm.lv](mailto:j.malkalns@lvm.lv) |

***ne vēlāk kā 3 dienu laikā pēc Darbības pabeigšanas, informēt LVM kontaktpersonas.***

**Nosacījumi Darbības veikšanai:**

1. Kokmateriālu pievešanu veikt tikai pa dabā esošiem pievešanas ceļiem vai brauktuvēm tam piemērotos laika apstākļos. Kokmateriālu izvedējtehnikai nepārvietoties pa meža autoceļiem;
2. Kokmateriālu pievešanas un nokraušanas laikā nebojāt augošus kokus un ceļa sāngrāvjus vai nogāzes, pēc kokmateriālu izvešanas nolīdzināt risas un iespiedumus ceļa nomalēs. Nav pieļaujama sāngrāvja gultnes pielūžņošana;
3. **Pēc darbu pabeigšanas veikt pievešanas ceļu, krautuves vietas sakārtošanu, nolīdzināt izveidojušos augsnes bojājumus (risas), sakārtot ceļa infrastruktūru**;
4. Meža autoceļus kokmateriālu transportēšanai izmantot tikai piemērotos (sausuma vai sasaluma) laika apstākļos, neradot bojājumus un [ievērojot noteikumus par maksimālo pieļaujamo svarukokvedēja transportam](https://www.lvm.lv/biznesa-partneriem/profesionaliem/infrastruktura/prasibas-celu-lietotajiem-mio-ekspluatacijas-noteikumi). Pēc katras kokvedēju mašīnas uzkraušanās no meža ceļa novākt ciršanas atliekas;
5. Pirms transportēšanas uzsākšanas pārliecināties par meža ceļa pieejamību, izmantojot LVM publiskajos datos pieejamo informāciju par LVM ceļu aprobežojumiem:

[**Kartes - LVM GEO**](https://www.lvmgeo.lv/kartes)(Uzņēmuma dati (LVM) / datu slānis “LVM ceļu ierobežojumi”),

[**LVM GEO mobilā aplikācija**](https://www.lvmgeo.lv/produkti/lvm-geo-mobile)(datu slānis "LVM ceļu aprobežojumi" pieslēdzams "Konfigurācija" -> "Datu attēlošana" -> "Dati koksnes transportam")’;

1. Saglabāt medību infrastruktūru (medību torņi, dzīvnieku barotavas, tilti, laipas), informēt LVM kontaktpersonu, ja izvietotā medību infrastruktūra traucē darbu izpildi;
2. Nekavējoties informēt LVM Kontaktpersonu, ja Darbības laikā meža zemei vai meža infrastruktūras objektam vai meža autoceļam radīti bojājumi un vienoties par turpmāko rīcību;
3. Darbības veicējs pilnībā uzņemas atbildību, tai skaitā zaudējumu atlīdzināšanu, par meža zemes un meža infrastruktūras objektu, tsk. meža autoceļu izmantošanas laikā radītajiem bojājumiem vai zaudējumiem LVM, kas radušies Darbības rezultātā vai normatīvo aktu pārkāpumu rezultātā, tajā skaitā par pārkāpumiem, ko veikušas piesaistītas trešās personas vai apakšuzņēmēji;
4. Ja tiks konstatēts, ka darbības rezultātā radīti bojājumi augošiem kokiem (nav zaudēta to augtspēja), LVM aprēķinās zaudējumus EUR 70.00 (septiņdesmit euro 00 centu) apmērā, par katru bojāto koku, kas jāsedz personai, kura veic saskaņotās Darbības;
5. Pēc Darbības pabeigšanas ne vēlāk kā 3 dienu laikā informēt LVM kontaktpersonu par Darbības pabeigšanu.

Ja LVM kontaktpersona par Darbības pabeigšanu netiek informēta, tā 5 darba dienu laikā pēc akceptētā Darbības termiņa beigām veic vienpusēju apsekošanu. Apsekošanas Aktā konstatētais ir saistošs Darbības veicējam bez tā atsevišķas piekrišanas.

**Vispārējas prasības:**

Darbības veicējam jāievēro Latvijas Republikas spēkā esošo normatīvo aktu prasības darba aizsardzībā un ugunsdrošībā, kā arī LVM iekšējo tiesību aktu prasības, kas tiek izvirzītas mežsaimniecisko darbu izpildes līgumpartneriem:

* Meža infrastruktūras objektu ekspluatācijas noteikumi;
* Prasības vides piesārņojuma samazināšanai;
* Vides aizsardzības prasības meža darbos;
* Norādījumi augsnes un ūdeņu aizsardzībai meža darbos;
* Kontrolētās darba aizsardzības prasības LVM līgumpartneriem
* Norādījumi koku bojājumu novēršanai;

minētās prasības ir pieejamas LVM mājas lapā [www.lvm.lv](http://www.lvm.lv) sadaļā: <http://www.lvm.lv/biznesa-partneriem/iepirkumi/liguma-pielikumi/contractadd/26>.

Papildus Darbības veicējam jāievēro meža apsaimniekošanas standartos noteiktos FSC principus un kritērijus un PEFC meža apsaimniekošanas standartā noteiktās prasības, kas saistītas ar meža zemes izmantošanas mērķi. Dokumenti pieejami LVM mājas lapā sadaļā: <http://www.lvm.lv/biznesa-partneriem/profesionaliem/sertifikacija>. Darbības veicējs apņemas nodrošināt pieeju akreditētai sertifikācijas institūcijai audita veikšanai par veiktajām darbībām (t.sk. piesaistīto trešo personu veiktajām darbībām) LVM teritorijā, meža apsaimniekošanas sertifikācijas procesa ietvaros.

Gadījumā, ja Darbības laikā meža zemei, meža infrastruktūras objektam vai meža autoceļam radīti bojājumi, Darbības veicējam atbilstoši LVM kontaktpersonas norādījumiem jāveic bojājumu novēršana ar saviem spēkiem un par saviem līdzekļiem, saskaņotajā termiņā. Ja konstatēti bojājumi saskaņotajā termiņā netiek novērsti, bojājumu novēršanu nodrošinās LVM. Darbības veicēja pienākums ir segt LVM radītos zaudējumus 15 (piecpadsmit) dienu laikā, saskaņā izsniegtu rēķinu.

Ja Darbības laikā tiek bojāta vai iznīcināta kāda no robežzīmēm, Darbības veicējs nodrošina to atjaunošanu atbilstoši Ministru kabineta noteikumiem Nr.1019 “[Zemes kadastrālās uzmērīšanas noteikumi](https://likumi.lv/ta/id/243225-zemes-kadastralas-uzmerisanas-noteikumi)”, par saviem līdzekļiem.

Ja LVM laika apstākļu dēļ ir noteikusi pārvietošanās ierobežojumus meža autoceļiem, tai skaitā, ja risu izlīdzināšanu nav bijis iespējams tehniski veikt meža ceļa stāvokļa dēļ, tad attiecīgā meža autoceļa un/vai meža zemes (kokmateriālu pievešanas vietas), kā arī krautuves vietas labošanas darbi, saskaņojot ar LVM kontaktpersonu, uzsākami 30 (trīsdesmit) dienu laikā pēc Darbības pabeigšanas. Risas aizlīdzināmas divu nedēļu laikā pēc ierobežojumu atcelšanas vai pēc meža autoceļa tehniskā stāvokļa uzlabošanās.

Tiešo kontroli par LVM prasību ievērošanu veic LVM kontaktpersona, vispārējo kontroli par normatīvo aktu noteikumu ievērošanu ir tiesības veikt jebkuram LVM darbiniekam. Nosacījumu neievērošanas gadījumā, LVM kontaktpersonai ir tiesības pieprasīt Darbības meža zemē un meža infrastruktūras objektos pārtraukšanu un Darbības vietas sakārtošanu sākotnējā stāvoklī.

LVM apsaimniekošanā esošas zemes un meža infrastruktūras objektu, t.sk. meža autoceļu un plānotās darbības izvietojuma skice -

Attēls, kurā ir karte

Apraksts ģenerēts automātiskiAttēls, kurā ir karte

Apraksts ģenerēts automātiski

Ar cieņu,

Nekustamo īpašumu pārvaldes

Zemes lietojuma speciālists Inese Linde

**ŠIS DOKUMENTS IR ELEKTRONISKI PARAKSTĪTS AR**

**DROŠU ELEKTRONISKO PARAKSTU UN SATUR LAIKA ZĪMOGU**

I.Linde, mob. 29104708

[i.linde@lvm.lv](file:///\\srv-win-store\workfolders$\ineselinde\KRAUTUVJU%20SASKAŅOŠANA\SASKAŅOJUMI_2023\i.linde@lvm.lv)